మలూక్ నగర్

మలూక్ నగర్ (జననం 3 జూలై 1964)  భారతదేశానికి చెందిన రాజకీయ నాయకుడు. ఆయన 2019లో జరిగిన లోక్‌సభ ఎన్నికలలో బిజ్నోర్ నియోజకవర్గం నుండి తొలిసారిగా లోక్‌సభ సభ్యుడిగా ఎన్నికయ్యాడు.
రాజకీయ జీవితం
మలూక్ నగర్ బహుజన్ సమాజ్ పార్టీ ద్వారా రాజకీయాలలోకి వచ్చి 1998 నుండి 2004 వరకు ఉత్తరప్రదేశ్ శాసనమండలి సభ్యుడిగా పని చేసి, 2009లో జరిగిన లోక్‌సభ ఎన్నికలలో  మీరట్ నుండి, 2014లో జరిగిన లోక్‌సభ ఎన్నికలలో బిజ్నోర్ నియోజకవర్గాల నుండి పోటీ చేసి ఓడిపోయాడు. ఆయన 2019లో జరిగిన లోక్‌సభ ఎన్నికలలో బిజ్నోర్ నియోజకవర్గం నుండి బీఎస్‌పీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి కున్వర్ భరతేంద్ర సింగ్ పై 69,941 ఓట్ల మెజారిటీతో గెలిచి తొలిసారిగా లోక్‌సభ సభ్యుడిగా ఎన్నికై పార్లమెంట్‌లో పర్సనల్, పబ్లిక్ గ్రీవెన్స్, లా అండ్ జస్టిస్‌పై స్టాండింగ్ కమిటీ సభ్యుడిగా, ఆర్థిక మంత్రిత్వ శాఖ & కార్పొరేట్ వ్యవహారాల మంత్రిత్వ శాఖ కన్సల్టేటివ్ కమిటీ సభ్యుడిగా పని చేశాడు. 

మలూక్ నగర్  కు 2024లో జరిగిన లోక్‌సభ ఎన్నికలలో బీఎస్‌పీ పార్టీ టికెట్ దక్కకపోవడంతో ఆయన 2024 ఏప్రిల్ 11న రాష్ట్రీయ లోక్‌దళ్‌ (ఆర్‌ఎల్‌డి)లో చేరాడు. 
మూలాలు

వర్గం:1964 జననాలు
వర్గం:17వ లోక్‌సభ సభ్యులు
వర్గం:ఉత్తర ప్రదేశ్ నుండి ఎన్నికైన లోక్‌సభ సభ్యులు
వర్గం:ఉత్తర ప్రదేశ్ రాజకీయ నాయకులు
వర్గం:ఉత్తర ప్రదేశ్ వ్యక్తులు